Amañ en iwerzhon… Ar pezh a zo mat gant an dud emaon o chom ganto a zo e tebromp asambles bep noz, pep hini o keginañ d'e dro (ha pep hini oc'h ober ar skotaj d'e dro ivez, met ket an hini en/he deus keginet, bravat sistem ^^), plijusoc'h eo evit en em gavout, dre m'hon eus implijoù-amzer disheñvel-tre, ha kalz gwelloc'h eget keginañ pep hini diouzh e du (n'eo ket 'vel ma vefemp o chom en ur palez ken bras ma ne welfemp ket an eil re ar re all, emañ ar gegin er sal). Hag ar pep pouezusañ: plijusoc'h eo keginañ evit meur a zen eget evit unan hepken. Tra-ken evit an amzer a dremener ouzh en ober, na cheñcho ket kalz hervez ma voc'h unan pe bevar o saouriñ an disoc'h. Ha ret eo anzav e reer muioc'h a strivoù p'eo evit ar re all, memestra. Klask a reer ivez ober traoù disheñvel, kentoc'h eget toazennoù gant lipig tomatez bemdez (studier e vezer pe ne vezer ket, zoken ma veze keginet ganeomp e Roazhon, hag e oa bourc'hiz ar pezh a zebremp xD).